****

**Σάββατο 29 Μαρτίου 2020**

**π. Λίβυος**

-Όταν δε με χωράει το σπίτι…-

Η αλήθεια είναι ότι δεν είναι και το καλύτερο μας το μέσα. Μας πνίγει, μας κουράζει, μας νευριάζει. Έχουμε μάθει να τρέχουμε, να λείπουμε, να κρυβόμαστε.

Γιατί άραγε; Διότι δεν μας αρέσουν οι στενές επαφές με τον εαυτό μας και τους άλλους. Τα μεγαλύτερα ψέματα τα έχουμε πει σε εμάς τους ίδιους. Για σκεφτείτε τι έχουμε εφεύρει ως δικαιολογία για να μην συναντηθούμε με τον εαυτό μας;  
Την μια δεν μπορούμε, την άλλη δεν προλαβαίνουμε, δεν μένει χρόνος, θέλουμε αλλά δεν γίνεται κ.α πολλά. Αποτέλεσμα; Δεκάδες ραντεβού ακυρωμένα. Ο εαυτός μας συνεχώς στημένος και μόνος. Φεύγει μια ολάκερη ζωή και τελικά δεν βρεθήκαμε και δεν τα βρήκαμε.

Και να που τελικά έρχεται ένας αόρατος αλλά απειλητικός εχθρός, ένας ιός και σου λέει φίλε θα κάτσεις μέσα. Είναι από αυτά τα παιγνίδια που παίζει ο Θεός όταν κάτι προσπαθείς να αποφύγεις. Απλά στο φέρνει συνεχώς μπροστά σου μέχρι να το λύσεις.

Έτσι λοιπόν σου λέει, τέλος τα μέσα έξω, τα πάνω κάτω και τα λείπω συνεχώς. Θα κάτσεις εδώ. Τέλος η διάχυση και το ξέπλυμα του χρόνου. Τελείωσε το κρυφτούλι, καιρός να φανερωθούμε και να φωνάξουμε «φτου λευθερία…».

Και τι κάνουμε τώρα σπίτι μέσα, τόσες ώρες με έναν εαυτό που δεν τον ξέρουμε καθόλου ή ελάχιστα και που μας τρομάζει και αγχώνει η κοντινή σχέση μαζί του;  
Ευκαιρία λοιπόν για εσωτερικά κοιτάγματα. Για έναν διάλογο με τα μέσα μας, που μπορεί να αποβεί σωτήριος. Να μάθουμε αλλιώς εμάς, τα όρια και τις αντοχές μας. Να ακούσουμε τις πραγματικές ανάγκες και αιτήματα της ψυχής μας. Να δούμε πόσο ζυγίζουν οι αξίες του βίου μας. Ευκαιρία να μάθουμε κάτι νέο για εμάς και να εκτιμήσουμε κι όλα αυτά που είχαμε στην καθημερινότητα μας και τα θεωρούσαμε αυτονόητα.  
Γιατί τελικά ο Χριστός για ακόμη μια φορά έχει πει την μεγαλύτερη αλήθεια, «πρέπει να χάσεις κάτι για να το βρεις…». Και εμείς φαίνεται ότι θα χάσουμε αρκετά με αυτή την παγκόσμια περιπέτεια, είμαστε έτοιμοι όμως να βρούμε την αλήθεια μας...;



Μακάρι λοιπόν μετά απ΄ αυτή την κρίση, να καταλάβουμε ότι τα πάντα στην ζωή δεν είναι ρολόγια και αριθμοί. Χρήμα και δουλειά. Αλλά είναι και σχέσεις, επαφή, φύση, ζωή, Θεός.

Να αισθανθούμε ως αλήθεια μέσα μας, ότι ο σύντροφος μας, τα παιδιά, οι φίλοι και δικοί μας άνθρωποι έχουν ανάγκη την παρουσία μας. Τα κοιτάγματα μας, τα σώματα, τα μάτια, τη φωνή, την αγκαλιά μας.  
Κανένα εικονικό μήνυμα από τηλέφωνο ή υπολογιστή δεν μπορεί να αντικαταστήσει την σωματική παρουσία του άλλου στην ζωή μας. Το χάδι, το φιλί, την ζεστή αγκαλιά, το σώμα του που κοιμάται δίπλα μας και ζεσταίνει την ύπαρξη μας.

Μακάρι να συνειδητοποιήσουμε ότι η αγάπη δεν πρέπει να αργεί ούτε μια μέρα ούτε μια στιγμή. Να μάθουμε να λέμε τώρα στο άλλο «σ΄ αγαπώ, μου λείπεις, είσαι σημαντικός για μένα…» Η μάνα, ο πατέρας, ο φίλος ο δικός μας άνθρωπος μπορεί αύριο να μην υπάρχει στην ζωή μας. Μην αναβάλεις την αγάπη.

Να συναισθανθούμε επιτέλους ότι είμαστε μέσα σε ένα δίκτυο σχέσεων. Εάν ο άλλος δεν είναι καλά αργά ή γρήγορα δεν θα είμαι ούτε εγώ. Εάν δεν φροντίζω τον πλανήτη, μαζί του θα καταστραφώ κι εγώ.

Να καταλάβουμε ότι δίχως Θεό ο κόσμος είναι παράλογος, δεν βγάζει κανένα νόημα. Είναι τραγωδία να ζεις ένα σενάριο που δεν έγραψε κανείς.

Αυτή η δοκιμασία της πανδημίας, θα νικηθεί με δυο τρόπους, εάν είμαστε απόλυτα υπεύθυνοι απέναντι στους συνανθρώπους μας και εάν μετά το τέλος της έχουμε λάβει τα μαθήματα ζωής που μας παρέδωσε. Διαφορετικά θα έχει συμβεί κάτι ακόμη πιο τραγικό από το θάνατο. Θα έχουμε πονέσει δίχως κανένα νόημα. Δηλαδή θα έχει χαθεί ακόμη μια ευκαιρία να περάσουμε από την νεκρή επιβίωση στη χαρά της ζωής.

<https://www.facebook.com/pg/p.libyos/posts/>

[Χόρχε Μπουκάι - Jorge Bucay](https://www.facebook.com/JorgeBucayGR/?hc_ref=ARQY0vQDa4sLFHcGqqVD5WIFzFRfqzY50xLV0XVUmhui5EPio8KECd2nRmuW8lyjlQ8&fref=nf&__xts__%5B0%5D=68.ARDxh5ehYy_z8FVKLRGDMM2vmJCd6w_kCcCXWuj2w_lcCAVfODTdKx25TIA1F0Fdj7ksTWi-Q8Dv4jwLChnR-tqE3HFOlKqUFAghQO7MdlyEh48ClfdEuAy28pef2P16LPwqinyKCyBrFCXeo1RGZzGUD6Rx9XuIj4qXRZPc87XPo7rETkDFD3UbbSUEkWuHQNEzoJZiXEyQ8UkRanq96O2-mHX8hjwg-aR3EMHbx6dwzEwVau0oXqlogZsprbykaKDWuXoyXVC0tGTcyaGk9P6AVHP7_4tAao47oltAazCMPzDQcbiOjqEUkr4ve1kFZlptD8RQqW1hntRGLkl-AzvGOYm0&__tn__=kC-R)

Και μαθαίνεις να φτιάχνεις όλους τους δρόμους σου στο Σήμερα, γιατί το έδαφος του Αύριο είναι πολύ ανασφαλές για σχέδια  
…και τα όνειρα πάντα βρίσκουν τον τρόπο  
να γκρεμίζονται στη μέση της διαδρομής.

Μετά από λίγο καιρό μαθαίνεις…  
Πως ακόμα κι η ζέστη του ήλιου μπορεί να σου κάνει κακό.

Έτσι φτιάχνεις τον κήπο σου εσύ  
Αντί να περιμένεις κάποιον να σου φέρει λουλούδια

Και μαθαίνεις ότι, αλήθεια, μπορείς να αντέξεις

Και ότι, αλήθεια, έχεις δύναμη

Και ότι, αλήθεια, αξίζεις

Και μαθαίνεις… μαθαίνεις  
…με κάθε αντίο μαθαίνεις..



[**P. Andreas Konanos**](https://www.facebook.com/AndreasKonanosPage/?__xts__%5B0%5D=68.ARBwJuur3VrROnIYT5X0hwo98VflKhiHXx5K7veVDg0xJZSg7CDqR7FROKsMV1aBVckpadbLhtChixL20wXb_-9DdzsphGSdIdkkWZw5nparZmw3ZTuoKffmxTTXO0Vx8oqcZdyyR5mYCkjJanA667UVofJQd5lGmf9wpgSvJEPg_IdVYpevBzcnCuVXf2DN8y75WCA7FbQaJURX9iINPZ7S2xkDNPD8INN84EupxZ2o-iRdMmJb-GeW0mUBmBPyiPfLUlQgdtxhiCKdQo219qMj-h9WGSEOf3lbfZiKp-2oSvCMc5sxqiu5j3afmDwWFkVgxxamvTqPjbDMJceQN4h2GLXLeb8vTPP12Q&__xts__%5B1%5D=68.ARBZPCPPtnbcbY3n2pJwagA76kTXweC-AjT7hPR_bT-z59Sg_EhmGzedI-llgbJ6JdpZasSaZmg81Bjj_dkwIKCShCLGG4RHxDDqAeR8jMRXU2uJgN3ulNCI7z57-t2ZygNvTvMvAx_C2LgPcgV3R_yng8R93CBWiRNw6FHErgo7V00a-lkGlQdarn6CwmuG3SXVGGl2zkLekPl08u-iFWQsxCwz4TFeNBLMUwZ9wc5oY9CZ6GywJDd7ickIioKS-KjNOWeRp_zH_PMuOMwjqmkovFHsIwHIm6MnYWa9FGcRYgGtpaT4FUiEzgZqC_VqJ0Px8pykcO_Z9_YufE53aSOa2XvWzlxQGPclWg&hc_ref=ARTMC-T8bXmHPysLoYa9OO45NCUfNAEZybv6u58WD12jvjAS6pGvqe0MhaVYidtJkPw&fref=nf&__tn__=kC-R)

ΑΣΚΗΤΙΚΗ ΑΝΟΙΞΗ 2020 (2)  
ΚΑΝΕ ΛΙΓΗ ΥΠΟΜΟΝΗ ΚΑΙ ΘΑ ΕΥΛΟΓΗΘΕΙΣ ΠΟΛΥ  
Περνάμε δύσκολα όλοι.  
Μακάρι κι εσύ κι εγώ και όλοι μας να γίνουμε μέρος της λύσης και όχι της κρίσης.  
Στο σχολείο που δίδαξα για 20 χρόνια, μάλιστα στο λύκειο, τα παιδιά με βοήθησαν να προσεγγίσω τον Θεό στο εδώ και τώρα, και όχι στο χώρο της φαντασίας μου.  
Κάθε μέρα με τις ερωτήσεις, τις αντιρρήσεις και αντιδράσεις τους, με ανάγκαζαν πιεστικά, να φέρνω τον αιώνιο και διαχρονικό και αναλλοίωτο Θεό, στο σήμερα, και όχι απλά «τω καιρώ εκείνω».  
Ζήσε τον Θεό λοιπόν αυτό τον καιρό, σήμερα, ως ειρήνη, ως ψυχική δύναμη, ως αγιότητα προσωπική και ενότητα μυστική με όλους και όλα.  
Μη βγάζεις γκρίνια αυτό τον καιρό, όσο μπορείς.  
Ειδικά αυτές τις δύσκολες μέρες, άσε στην άκρη τον όποιο φανατισμό, τις απολυτότητες, τις ακρότητες, προς όλες τις κατευθύνσεις.  
Έχουμε μια φοβερή κατάσταση μπροστά μας: κίνδυνος- θάνατος, ασθένεια, πανδημία.  
Πρέπει να προσαρμοστούμε σ’ αυτά τα δεδομένα, και να φτιάξουμε τη συνταγή της ευτυχίας, με τα «υλικά» που σήμερα έχουμε διαθέσιμα.  
Να πάμε πίσω από σχήματα, τύπους, δευτερεύοντα πράγματα, και να εστιάσουμε στην ουσία: Την ενότητα, την αγάπη, τον Θεό που κατοικεί παντού, που μετέχεται με πολλούς τρόπους, και κυρίως με την προσευχή, το συντονισμό στις εντολές και το ήθος Του, και, εννοείται!, και με την θεία Κοινωνία (που αυτό τον καιρό, όμως, θα στερηθούμε για λίγο, με πόνο και θλίψη, αλλά και ταπείνωση- αν έχουμε φυσικά).

Δες αν θες και το πρώτο βιντεάκι για τις μέρες αυτές του εγκλεισμού μας.  
Είναι αυτό**:**[**https://www.facebook.com/AndreasKonanosPage/videos/2856514211291064/**](https://www.facebook.com/AndreasKonanosPage/videos/2856514211291064/?fref=mentions&__xts__%5B0%5D=68.ARBZPCPPtnbcbY3n2pJwagA76kTXweC-AjT7hPR_bT-z59Sg_EhmGzedI-llgbJ6JdpZasSaZmg81Bjj_dkwIKCShCLGG4RHxDDqAeR8jMRXU2uJgN3ulNCI7z57-t2ZygNvTvMvAx_C2LgPcgV3R_yng8R93CBWiRNw6FHErgo7V00a-lkGlQdarn6CwmuG3SXVGGl2zkLekPl08u-iFWQsxCwz4TFeNBLMUwZ9wc5oY9CZ6GywJDd7ickIioKS-KjNOWeRp_zH_PMuOMwjqmkovFHsIwHIm6MnYWa9FGcRYgGtpaT4FUiEzgZqC_VqJ0Px8pykcO_Z9_YufE53aSOa2XvWzlxQGPclWg&__tn__=K-R)

**Και να  θυμάστε τον ποιητή μας, τον  Οδυσσέα Ελύτη:**

**"Κατακλυσμούς ποτέ δεν λογαριάσαμε**

**μπήκαμε μες στα όλα και περάσαμε**

**κι έχουμε στο κατάρτι μας βιγλάτορα**

**παντοτινό τον Ήλιο τον Ηλιάτορα!"**

Όπως σας έγραψα και στην επικεφαλίδα προτείνω κείμενα και ιστοσελίδες για προβληματισμό. Μπορεί να μην μας αρέσουν όλα όσα γράφονται και να μη συμφωνούμε απόλυτα. Έτσι αναπτύσσεται και η κρίση μας. Αν έχετε κι εσείς κάτι καλό να μου προτείνετε, περιμένω με χαρά.

